લાંબા સમયથી સંતો-મહંતો દ્વારા વ્યકત કરાતી લાગણીને પગલે, જેની આતુરતાપૂર્વક રાહ જોવાઇ રહી હતી એવો મહત્વપૂર્ણ નિર્ણય મંગળવારે ભવનાથના સાંનિધ્યમાં મુખ્યમંત્રી વિજય રૂપાણીએ જાહેર કર્યો હતો. ભવનાથના પરંપરાગત મહાશિવરાત્રીનો મેળો આગામી વર્ષથી મિનિકુંભમેળા તરીકે ઓળખાશે એવી જાહેરાત તેમણે કરી હતી. આ ઉપરાંત મુખ્યમંત્રીએ ગિરનાર ડેવલપમેન્ટ ઓથોરિટી રચવાનું પણ જાહેર કરતા સંતો-મહંતોએ “હર હર મહાદેવ”ના નાદ સાથે આ બંને જાહેરાતને વધાવી લીધી હતી.